stanford-oval/wikipedia huggingface dataset:
Haukansilmä (sarjakuvahahmo)
Historia > Goljatti

Haukansilmä pysyi Kostajissa kauan, lähtien silloin tällöin ryhmästä temperamenttinsa ja egonsa vuoksi. Aina Haukansilmä kuitenkin palasi aktiivijäseneksi.
Erään kerran hän kuitenkin ehti liittyä Puolustajiin lyhyeksi aikaa. Kriiden ja skrullien sodan aikana Haukansilmä pudotettiin ryhmästä, koska tällä ei ollut lainkaan supervoimia.
Kimpaantunut ja sisukas Haukansilmä pyysi tällöin Henry Pymiä kehittämään itselleen voimia. Käyttäen omaa kutistuskaasuaan toisella tavalla, Pym loi Haukansilmästä Goljatin. Clint piti Goljatti-identiteettiään yllä useiden kuukausien ajan.
Tänä aikana Clint tapasi uudelleen veljensä, josta oli tullut melkoinen tekijä rikollisissa piireissä. Bernard kertoi Munapään suunnitelmista kiristää Amerikalta rahaa maata kiertävän lasertykkinsä avulla ja toivoi Kostajien pelastavan tilanteen.
Kostajat taistelivatkin Munapäätä ja hänen liittolaisiaan, Nukkemestaria ja Hullua Haihattelijaa vastaan. Traagisesti Bernard kuitenkin kuoli taistelun kuluessa. Myöhemmin Munapää kaappasi Miekkamiehen avulla Goljatin (luullen tätä Hank Pymiksi), mutta Clint nujersi molemmat vastustajansa saaden näin hyvityksen veljensä kuolemasta. Pian tämän jälkeen Clint hylkäsi Goljatin identiteetin ja palasi Haukansilmäksi.
Historia > Länsirannikon Kostajat

Myöhemmin Haukansilmä joutui lähtemään uudelleen Haukan saadessa hänen paikkansa Kostajissa. Haukansilmä joutuikin etsimään muuta työtä ja päätyi turvallisuusvartijaksi Cross Technological Enterprises -yhtiöön (CTE). Pian hän kuitenkin palasi Kostajien kera toimintaan, kun selvisi, että CTE:n johtaja William Cross oli todellisuudessa rikollinen nimeltään Ristituli.
Haukansilmä sai selville, että Ristitulena tunnettu kyborgi valmisti salaa firman suojissa komponentteja laitettaan varten, jonka tarkoituksena oli aivopestä yli-inhimillisiä voimia omaavia ihmisiä. Matkijalinnun avulla Haukansilmä päättikin nujertaa entisen johtajansa suunnitelmat ja kaksikko  romuttikin Ristitulen suunnitelmat yhdessä tämän kätyrit Oddballin ja Bombshellin. Rakastunut supersankaripariskunta päätti mennä naimisiin tapahtumien jälkeen.
Samanaikaisesti Vision laajensi Kostajien toimintaa myös Yhdysvaltain länsirannikolle, jonne perustettiin Länsirannikon Kostajat. Haukansilmä valittiin joukkueen johtajaksi ja Matkijalintu seurasi miestään. Haukansilmä osoittautui päteväksi johtajaksi ja joukkue taisteli monia vastustajia vastaan.
Länsirannikon Kostajat päätyivät myöhemmin eräällä Kostajien tehtävän aikana 1800-luvun villiin länteen, jossa edeltäjänsä henkilöllisyyden omaksunut alkuperäisen Aaveratsastajan veli taivutti Matkijalinnun tahtonsa alle huumausaineiden avulla.
Matkijalintu onnistui lopulta pääsemään vapaaksi ja hän taisteli Ratsastajaa vastaan, antaen tämän lopulta pudota kuolemaansa kallionjyrkänteeltä. Matkijalintu oli täten rikkonut Kostajien valaa olla vahingoittamatta ketään ihmistä, mutta hän päätti olla kertomatta teostaan joukkuetovereilleen näiden saavuttua piakkoin pelastamaan häntä.
Mutta vaikka Aaveratsastaja oli kuollut, hänen haamunsa tuli piinaamaan Matkijalintua ja aave sai vakuutettua Haukansilmälle, että tämän vaimo oli murhannut hänet. Salaisuuden julkituleminen sai aikaan kiivaan väittelyn avioparin välillä, joka johti lopulta Haukansilmän ja Matkijalinnun välien kiristymiseen ja lopulta eroon.
Haukansilmä jatkoi kuitenkin seikkailujaan entisen vaimonsa rinnalla. Matkijalintu tekikin myöhemmin sovinnon Haukansilmän kanssa ja he vetivät pois aikaisemmin kirjoittamansa erohakemuksen. Heidän ilonsa oli kuitenkin hyvin lyhytikäistä sillä Matkijalintu menehtyi taistelussa demoni Mefistoa vastaan Kostajien yrittäessä päästä pakoon tämän helvetillisestä ulottuvuudesta.
Matkijalintu uhrautui heittäytymällä Haukansilmälle tarkoitetun Mefiston ampuman mystisen säteen tielle ja hänen sielunsa jäi vangiksi demoniulottuvuuteen. Murtuneena miehenä Haukansilmä jätti joukkueen.
Haukansilmä palasi myöhemmin Kostajiin, Immortuksen juonien vuoksi. Haukansilmä oli mukana Onslaughtin aiheuttaessa tuhoa ja uhrasi itsensä muiden mukana tuhotessaan olentoa. Vapauduttuaan Franklin Richardsin luomasta tasku-ulottuvuudesta Haukansilmä palasi Kostajiin.
Historia > Ukonnuolet

Haukansilmä ei kuitenkaan ollut tyytyväinen. Hänen kokemuksensa Länsirannikon Kostajien johtajana saivat hänet janoamaan suurempia haasteita kuin pelkkä rivijäsenyys Kostajissa. Haukansilmä käänsikin huomionsa Ukonnuoliin, joiden rikollinen tausta tuntui tutulta Haukansilmästä. Hän tarjosi ryhmälle kokemuksiaan johtajana, mikäli nämä jatkaisivat kaidalla tiellä kulkemista. Haukansilmä ystävystyikin joukkueen jäsenten kanssa ja hioi näiden taidot huippuunsa. Haukansilmä kehitti jopa romanttisen suhteen Kuukiven kanssa. Ukonnuolista tulikin pian Kostajien luotettuja tovereita, vaikka Haukansilmä myöhemmin luopuikin johtajuudestaan.
Henry Peter Gyrich, valtion asiamies kuitenkin alkoi vainota Ukonnuolia osana suurempaa suunnitelmaa, jonka tarkoitus oli julistaa kaikki supersankarit laittomiksi. Haukansilmä yhdisti kuitenkin voimansa Ukonnuolien kanssa ja romutti Gyrichin suunnitelmat. Samalla selvisi, että Gyrich oli toiminut Paroni Struckerin mielenhallinnan alla. Haukansilmä lupasi pitää tapahtuneet salassa, mikäli Gyrich julistaisi armahduksen Ukonnuolille. Raivostunut Gyrich suostui, mutta ehtona oli Haukansilmän vankilaan joutuminen. Haukansilmä suostuikin ja joutui vankilaan.
Suorittaessaan tuomiotaan Haukansilmä sai telepaattisen yhteydenoton Mentallolta, joka järjesti suurpaon saadakseen Haukansilmän avulla käsiinsä Justin Hammerin luoman tehokkaan aseen. Haukansilmä kuitenkin toimi kaksoisagenttina YPKVV:lle ja lopulta Mentallon suunnitelmat kariutuivat.
Koettuaan erinäisiä seikkailuja Haukansilmä palasi armahduksen saaneena Kostajien vakiojäseneksi. Hän kehitti romanttisen suhteen Ampiaisen kanssa, joka suututti Kimalaisen. Ennen välirikkoa avaruusrotu kriit hyökkäsivät maapallolle ja Kostajat säntäsivät pelastamaan tilanteen. Taistelun kuluessa Haukansilmä haavoittui kuolettavasti, mutta onnistui tuhoamaan kriiden komentoaluksen uhraten samalla itsensä. Myöhemmin selvisi, että kriiden invaasio olisikin kenties ollut Purppuranoidan harhaisen mielen luomus.
Purppuranoidan seotessa lopullisesti, Haukansilmä herätettiin henkiin Purppuranoidan magian avulla. Raivostunut Clint kuitenkin herätti Purppuranoidan vihan ja niin Haukansilmä kuoli toistamiseen. Tilanteen korjaannuttua Kostajat löysivät paikalta vain Haukansilmän puvun ja lehtileikkeen hänen kuolemastaan, joka oli niitattu paikalleen Haukansilmän nuolilla.
Voimat ja varusteet

Haukansilmällä ei ole yli-inhimillisiä voimia (pois luettuna aika, jonka hän vietti Goljattina). Hän on kuitenkin ikäisekseen mieheksi hyvin voimakas ja kestävä. Samaten hänen refleksinsä ja notkeutensa on olympiaurheilijan tasoa. Haukansilmä on taitava akrobaatti, joka ylittää maailman huippuvoimistelijatkin liikkeiden taitavuudessa. Hän on lisäksi mestaritaktikko ja erinomainen lähitaistelija.
Haukansilmän jousiampujan taidot ovat kuitenkin hänen vahvin alansa. Tältä alalta hänelle ei löydy vertaa koko Marvel-universumissa. Haukansilmä käyttää aseenaan pitkäjousta ja nuolia, joita löytyy hänen selkäänsä kiinnitetystä viinestä yleensä 36 kpl. Kolmasosa nuolista on tavallisia teräväkärkisiä ja kuudessa on kolmiteräinen tainnutusnuoli.
Loput ovat niin kutsuttuja "temppunuolia", kustomoiduilla erikoiskärjillä: räjähde-, happo-, kaapeli- (kiipeämistä varten), verkko- ja bola- (vastustajien kiinniottoon), jäädytys- ja savunuolia. Temppunuolia löytyy vielä useita erilaisia lisää. Hätätilanteita varten Haukansilmällä on vyössään ja saappaissaan varalla useita nuolenkärkiä, joilla hän kykenee paikkaamaan puuttuvaa nuoliarsenaaliaan.
Haukansilmällä on tarkka järjestys viinessään nuoliensa suhteen, jotta hän voi ampua tarkemmin ja nopeammin. Lisäksi jokaisessa nuolessa on erilainen merkintä, joka kertoo kosketuksen avulla Haukansilmälle laatunsa. On todistettu, että lähietäisyydeltä ammuttaessa Haukansilmän nuolet iskevät kovemmin kuin revolverin ammukset.
Osa Haukansilmän temppunuolista on suunnitellut ja toteuttanut Anthony Stark, alias Rautamies. Haukansilmä on kuitenkin itse tehnyt suurimman osan nuolistaan ja modifioi jatkuvasti nuoliarsenaaliaan.
Voimat ja varusteet > Rajoitukset

Erään onnettoman tapahtumasarjan vuoksi Haukansilmä on 80 % kuuro molemmista korvistaan. Siksi hän käyttää erikoisvalmisteisia kuulokojeita korvissaan kompensoidakseen vaivansa.
Ultimate Haukansilmä

Ultimate Marvel- jatkumossa Haukansilmä on Ylivertaisten jäsen ja Ultimate Mustan Lesken partneri.
Molemmat hahmot käyttävät operaatioissaan herkemmin kuolettavaa voimaa, mitä normaalijatkumon hahmot. Ultimate Haukansilmä on miltei yli-inhimillisen tarkka jousellaan ampuessaan, samalla lailla mitä normaalijatkumon Napakymppi. Haukansilmä kykeneekin muuttamaan minkä tahansa objektin tappavaksi aseeksi, jopa omat sormenkyntensä. Ultimate Haukansilmän ensiesiintyminen tapahtui Ultimates-lehden numerossa 7. Hahmon loivat Mark Millar & Bryan Hitch.
Clint Barton elää vaimonsa (kuvataan ensin tyttöystäväksi, myöhemmin vaimoksi) ja lapsiensa kanssa New Yorkin lähiössä ja suorittaa ajoittain tehtäviä YPKVV:lle. Haukansilmällä on tapana soittaa jokaista tehtävää ennen perheelleen hyvästelläkseen nämä siltä varalta, että tehtävä jäisi hänen viimeisekseen.
Ensimmäisen kerran Ultimate Haukansilmä esiintyi YPKVV:n tehdessä iskun chitaureja, avaruuden valloittajarotua vastaan. Myöhemmin Haukansilmä taisteli Ylivertaisten rinnalla chitaureja vastaan uudelleen ja haavoittui taistelun kuluessa.
Myöhemmin Haukansilmän perheen murhasi brutaalisti naamiomiehet. Valvontakamerasta paljasti Kapteeni Amerikan tapaisen miehen murhanneen nämä. Nick Fury lähettää ensi tilassa miehiä hakemaan Kapteenia kuulusteluja varten. Haukansilmä herää tällä välin vangittuna tuntemattomaan paikkaan ja tajuaa kertoneensa Triskelionin, Ylivertaisten päämajan turvakoodit kidutuksen alla.
Haukansilmä muissa medioissa > Elokuvat

Matkijalinnun ja Haukansilmän poika Francis esiinty animaatioelokuvassa Next Avengers: Heroes of Tomorrow. Haukansilmä oli johtanut vastarintaa Ultronia vastaan kuolemaansa asti, minkä jälkeen Francis peri isänsä aseman.
Haukansilmä muissa medioissa > Televisio

Haukansilmä oli vakiohahmo Kostajien amerikkalaisessa animaatiosarjassa The Avengers: United We Stand (ääninäyttelijänään Tony Danielsin) ja Rautamiehen animaatiosarjassa (ääninäyttelijänään John Reillyn), joista jälkimmäistä on nähty Suomenkin televisiossa.
Haukansilmä muissa medioissa > Marvel Cinematic Universe

Jeremy Renner näyttelee Clint Bartonia / Haukansilmää / Roninia Marvel Cinematic Universen elokuvissa ja televisiosarjoissa.
Hän teki kreditoimattoman ensiesiintymisensä vuonna 2011 elokuvassa Thor (2011), jossa hän oli jousiammuntaan erikoistunu S.H.I.E.L.D.:n erikoisagentti ja pyrki estämään Thoria murtautumasta laitokseen, joka oli pystytetty Mjolnirin laskeutumispaikan ympärille.
Elokuvassa The Avengers (2012) Loki otti hänet valtaansa valtikkansa mielenhallintavoimilla. Natasha Romanoff vapauttaa hänet lopulta ja he liittyvät yhdessä Tony Starkin, Steve Rogersin, Bruce Bannerin ja Thorin mukaan Kostajien alkuperäiseen kokoonpanoon, käyden taisteluun Lokia ja chitaureja vastaan.
Elokuvassa Avengers: Age of Ultron (2015) paljastui, että hänellä oli vaimo nimeltä Laura Barton ja kaksi lasta: Cooper ja Lila. Heidän kolmas lapsensa Nathaniel Pietro Barton syntyy elokuvan lopussa (toisen etunimen ollessa kunnioitus Pietro Maximoffin uhraukselle viimeisessä taistelussa Ultronia vastaan).
Elokuvassa Captain America: Civil War (2016) hän liittyi Rogersin puolelle vastustamaan Sokovian sopimusta, auttamalla Wanda Maximoffin vapaaksi arestista Kostajien tukikohdasta ja kohtaamalla taistelussa Leipzig/Hallen lentoasemalla Sokovian sopimuksen hyväksyneet Kostajat. Hän joutuu taistelun jälkeen vangiksi Lautalle, mutta Rogers vapauttaa hänet sieltä lopulta.
Hahmo ei esiintynyt elokuvassa Avengers: Infinity War (2018), koska hallitus oli antanut hänen ja Scott Langin välttyä vankilalta muuttamalla heidän tuomionsa kahden vuoden kotiarestiksi.
Elokuvassa Avengers: Endgame (2019) Bartonin kotiarestin päätyttyä, hänen perheensä muuttuu tuhkaksi ja katoaa Thanoksen onnistuttua tuhoamaan puolet maailman kaikkeuden elolisista olennoista Ikuisuuskivillä. Hän oli tämän jälkeen omaksunut Roninin identiteetin ja seuraavien viiden vuoden aikana metsästänyt ja tappanut eri puolilta maailmaa rikollisia, jotka selvisivät, kunnes toiset eloonjääneet Kostajat värväävät hänet mukaan aikaryöstöön lainaamaan menneisyyden versioita Ikuisuuskivistä ja herättämään Thanoksen uhrit jälleen henkiin.
Bartonin ääni kuultiin elokuvan Black Widow (2021) takaumakohtauksessa, kun hän ja Romanoff räjäyttivät Budapestissä kenraali Dreykovin piilopaikan.
Clint Barton esiintyi myös Disney+:aan vuonna 2021 julkaistussa näytellyssä minisarjassa Hawkeye, elokuvissa näytelleen Jeremy Rennerin palatessa rooliinsa, sarjan kertoessa kuinka Barton tapasi Kate Bishopin.
Haukansilmä muissa medioissa > Videopelit

Haukansilmä on pelattava hahmo Captain America and the Avengers-videopelissä.
Haukansilmä on myös pelattava hahmo videopelin Marvel: Ultimate Alliance PSP-versiossa.
Aiheesta muualla

Marvel-kustantamon kotisivujen osuus Haukansilmästä (englanniksi)
Marvel-kustantamon kotisivujen osuus Ultimate Marvel -Haukansilmästä (englanniksi)
Clint Barton Goljattina (kuvitus: Barry Smith).
Haukansilmä on myös mestarillinen akrobaatti.
Haukansilmä, Ultimate Marvel-universumin paras jousimies
Katariina Tudor

Henrik VII
Walesin prinssi Arthur
Margareeta Tudor
Henrik VIII
Elisabet Tudor
Maria Tudor
Edmund Tudor, Somersetin herttua
Katariina Tudor
Henrik VIII
Henrik, Cornwallin herttua
Maria I
Elisabet I
Edvard VI
Maria I
Elisabet I
Edvard VI
Katariina Tudor (Catherine Tudor) (s. ja k. 2. helmikuuta 1503, Lontoon Tower) oli Henrik VII:n ja Yorkin Elisabetin kahdeksas ja viimeinen lapsi. Hän kuoli pian syntymänsä jälkeen.
Kuningatar Elisabetin vanhin poika Arthur menehtyi pian häidensä jälkeen. Hän oli nainut Espanjan prinsessa Katariina Aragonialaisen. Ilmeisesti poikansa kuoleman johdosta Elisabet päätti tulla raskaaksi vielä kerran vahvistaakseen kuningassukua. Hän synnyttikin tyttären, Katariinan, joka kuitenkin kuoli pian syntymänsä jälkeen. Elisabet itse sairastui raskauden jälkeiseen infektioon ja menehtyi yhdeksän päivän kuluttua synnytyksestä, samana päivänä jolloin täytti 37.
Jääpallon maailmanmestaruuskilpailut 1975

Vuoden 1975 jääpallon maailmanmestaruuskilpailut olivat järjestyksessään yhdeksännet jääpallon MM-kilpailut. Kisat pidettiin Suomessa kolmatta kertaa jääpallon MM-historian aikana. Otteluita pelattiin Espoossa, Imatralla, Kemissä, Lappeenrannassa, Mikkelissä, Oulussa, Torniossa ja Varkaudessa. MM-turnauksessa pelattiin kaksinkertainen sarja, jonka voittaja voitti MM-kultaa.
Mestaruuden voitti Neuvostoliitto yhdeksättä peräkkäistä kertaa. Se sijoittui sarjan kärkeen tasapisteissä Ruotsin kanssa. Kisoissa tehtiin historiaa, sillä Neuvostoliitto hävisi ottelun ensimmäistä kertaa MM-historian aikana, kun Ruotsi voitti sen Torniossa pelatussa kisojen avausottelussa maalein 3–1. Neuvostoliitto voitti turnauksen myöhemmässä ottelussa Ruotsin maalein 7–2, minkä turvin Neuvostoliiton mestaruusputki jatkui, Ruotsin paremmasta maalierosta huolimatta. Suomi sijoittui kolmanneksi ja Norja neljänneksi.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Neuvostoliitto  | 6 | 5 | 0 | 1 | 47 | 11 | +36 | 10 |
|  Ruotsi  | 6 | 5 | 0 | 1 | 58 | 14 | +44 | 10 |
|  Suomi  | 6 | 1 | 1 | 4 | 13 | 29 | -16 | 3 |
|  Norja  | 6 | 0 | 1 | 5 |  6 | 40 | -34 | 1 |
Parhaat maalintekijät

Valeri Botškov
Parhaat pelaajat

Paras maalivahti: Tommy Axelsson (Ruotsi)
Paras puolustaja: Håkan Sundin (Ruotsi)
Paras hyökkääjä: Valeri Botškov (Neuvostoliitto)
Suomen joukkue

Matti Alatalo (OLS), Pauli Auvinen (WP-35), Juha Eklund (Vastus), Jarmo Haavisto (HIFK), Eero Hautala (WP-35), Esko Holopainen (WP-35), Seppo Jolkkonen (Vastus), Kari Kiviharju (Vastus),  Seppo Laakkonen (WP-35), Veikko Niemikorpi (HIFK), Timo Okkonen (OLS), Veli Pohjolainen (LaPa), Urho Partanen (HIFK),  Ulf Sainio (HIFK), Seppo Sarkima (LaPa), Tapio Tanninen (HIFK), Raimo Tirkkonen (WP-35), Pekka Vartiainen (OLS) ; Valmentajat: Esko Heltola ja Olavi Varma
Aiheesta muualla

Ylen Elävä arkisto: Punakoneen ensitappio MM-bandyssa (Ruotsi-Neuvostoliitto-ottelusta Torniossa)
Jääpallon maailmanmestaruuskilpailut
1957
1961
1963
1965
1967
1969
1971
1973
1975
1977
1979
1981
1983
1985
1987
1989
1991
1993
1995
1997
1999
2001
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2022
2023
2025
Kantatie 44

Kantatie 44 on Sastamalan Kiikasta Kauhajoen Aronkylään kulkeva kantatie. Tien pituus on 150 kilometriä. Tie on kokonaisuudessaan kaksikaistainen ja laadultaan vaihteleva.
Reitti

Sastamala (vt 12)
Kiikka (st 249)
Kiikoinen (vt 11)
Pori (st 257)
Lavia (st 259)
Kankaanpää
Kankaanpää (vt 23)
(st 270)
Honkajoki (st 664)
Kauhajoki
Kauhajärvi (st 274)
Kauhajoki (st 663)
Aronkylä (kt 67)
Historiaa

Kiikan ja Kauhajoen välinen tie on rakennettu useassa osassa ja vaiheessa vuosikymmenten saatossa. Muutaman kilometrin pituinen yhdystie nykyiseltä valtatie 12:lta Kiikan kirkonkylään rakennettiin jo 1960-luvun alussa. Varsinkin Kiikan ja Kiikoisten välinen tie oli 1980-luvun lopulle saakka kapeaa ja mutkaista soratietä ja tämä osuus rakennettiinkin käytännössä kokonaan uudelleen. Myös Kiikoisten ja Kankaanpään välillä tie siirtyi uudelleen rakennettaessa monin paikoin sivuun entisestä reitistä. Kiikan ja Kankaanpään välinen seututie 258 muutettiin kantatieksi 44 vuoden 1996 tienumerouudistuksessa. Honkajoen ohikulkutie valmistui 90-luvun lopulla. Vuosituhannen vaihteessa myös seututiet 271 ja 669 muutettiin osaksi kantatietä 44. Valtatien 23 liittymä Kankaanpäässä on muutettu 2000-luvun puolivälissä kiertoliittymäksi.
Aiheesta muualla

Kuvia tai muita tiedostoja aiheesta Kantatie 44 Wikimedia Commonsissa
Matti Grönroosin sivu kantatiestä 44
Välimatkataulukko
| (km) | Vammala |  |  |  |  |  |  |
| --- | --- | --- | --- | --- | --- | --- | --- |
| Kiikka | 9 | Kiikka |  |  |  |  |  |
| Kiikoinen | 36 | 27 | Kiikoinen |  |  |  |  |
| Kankaanpää | 78 | 69 | 42 | Kankaanpää |  |  |  |
| Honkajoki | 101 | 92 | 65 | 23 | Honkajoki |  |  |
| Kauhajoki | 154 | 145 | 118 | 76 | 53 | Kauhajoki |  |
| Aronkylä | 159 | 150 | 123 | 81 | 58 | 5 | Aronkylä |
Kantatiet 40–98
|   |   |   |   |   |   |   |   |   |   |   |   |   |   |   |   |   |   |   |   |   
   |   |   |   |   |   |   |   |   |   |   |   |   |   |   |   |   |   |   |   |
Kantatie 44 Kauhajoen Hyypässä.
Katariina Ulvintytär

Katarina vadstenalainen, Trönön kirkko, Hälsningland
Katariina Ulvintytär eli Katariina Vadstenalainen, ruots. Katarina Ulvsdotter eli Katarina av Vadstena (noin 1331–1381) oli ruotsalaisen pyhimyksen Birgitan tytär.
Hän lähti vuonna 1350 äitinsä perässä Roomaan ja jäi sinne, kun hän oli jäänyt leskeksi. Kun Birgitta oli kuollut, hän toi vuonna 1374 tämän ruumiin Ruotsiin. Häntä ei ollut vihitty abbedissaksi, mutta hän johti kuitenkin Vadstenan luostaria ja hankki vahvistuksen luostarin säännöille käydessään uudestaan Roomassa 1375–1380. Hänelle suoritettiin translaatio vuonna 1380 kanonisoinnin esiasteena. On todennäköistä, että hänen reliikkinsä ovat samassa reliikkiarkussa kuin Pyhän Birgitan reliikit Vadstenassa. Hänestä on säilynyt latinankielinen (painettu 1489) ja ruotsinkielinen pyhimyselämäkerta sekä kanonisointiprosessiin kuuluvia asiakirjoja.
Hänet kuvataan usein peuran kanssa, sillä kerrotaan, että peura olisi etsinyt suojaa hänen luonaan metsästyksen aikana.
Kauppakeskus Cantti

Kauppakeskus Cantti, Kartanonkatu 4:n risteys Kuopion Leväsen kaupunginosassa.
Leväsentietä Leväsentie 2:n kohdalla Kuopion Leväsen kaupunginosassa. Keskellä Kauppakeskus Cantin mainostolppa, kuvan oikeassa laidassa yksi Kauppakeskus Cantin rakennuksista. Kuvan keskiosan rakennukset kuuluvat Kauppapaikka Hermanniin.
Kauppakeskus Cantti on usean huonekalu- ja sisustusalan yrityksen ja näiden tyyliltään erilaisten toimitilarakennusten keskittymä Kuopion Leväsen kaupunginosassa. Markkinoinnissaan Cantti käyttää katuosoitetta Leväsentie 2, mutta osa rakennuksista sijaitsee käytännössä osoitteessa Kartanonkatu 4b.
Kauppakeskuksen koko on 23 700 neliömetriä.selvennä Kauppakeskuksen ensimmäinen vaihe valmistui helmikuussa 2006, toinen syyskuussa 2006 ja kolmas vaihe marraskuussa 2007. Kauppakeskuksen on rakentanut Skanska.
Osa Kauppakeskus Cantin kiinteistöistä on ollut vuodesta 2006 lähtien ulkomaalaisomistuksessa. Tuolloin kaksi osaa myytiin 22 miljoonalla eurolla tanskalaisomistukseen. Sieltä rakennukset ovat siirtyneet edelleen muille kansainvälisille kiinteistösijoittajille. Maaliskuussa 2016 uutisoitiin puolestaan Cantin Kartanonkadun puoleisten Iskun ja Vepsäläisen kiinteistöjen myynnistä luxemburgilaiselle kiinteistösijoittaja Sirius Capital Parnersille.
Kauppakeskittymän pohjoispuolella toimii Kauppapaikka Herman, jonka liikkeistä K-Rauta Naumanen on aivan Cantin suurimman yksikön pohjoispuolella. Naapurustossa (Kartanonkatu 4a) toimii myös sisäleikkipuistoyritys HopLop.
Liikkeet

| --- | --- |
 Isku  JYSK  Keittiömaailma  Laura & Nelson :  Maskun Kalustetalo  Mattokeskus  Vepsäläinen
Aiheesta muualla

http://www.cantti.fi/ (Arkistoitu – Internet Archive)
Iloko

| Iloko |
| --- | --- |
 Alueet, joilla ilokoa puhutaan.
Oma nimi:  Ilokano
Tiedot
Alue:   Luzon, Filippiinit  Havaiji
Virallinen kieli:   Filippiinit (vähemmistökieli)
Puhujia:  7 milj.
Sija:  ei 100 suurimman joukossa
Kirjaimisto:  latinalaiset aakkoset
Kielenhuolto:  Komisyon sa Wikang Filipino
Kielitieteellinen luokitus
Kielikunta:  Austronesialaiset kielet
Kieliryhmä:  Pohjoisluzonilaiset kielet
Kielikoodit
ISO 639-2:  ilo
ISO 639-3:  ilo
 Ohje 
Puhuttua ilokoa
Iloko (omakielinen nimi: ilokano) on Filippiinien kolmanneksi puhutuin kieli. Se kuuluu austronesialaisten kielten malaijilaispolynesialaiseen kieliryhmään. Kieltä puhuu äidinkielenään noin seitsemän miljoonaa ihmistä. Suurin osa puhujista asuu Luzonin saarella. Lisäksi kielen puhujat muodostavat merkittävän vähemmistön Havaijilla, jossa osavaltion laskelmien mukaan on 54 000 ilokon puhujaa.
Ilokolla on kaksi murretta, pohjois- ja etelämurre. Ne eroavat toisistaan lähinnä ääntämiseltään. Kielessä on lainasanoja muun muassa espanjasta ja englannista.
Kieltä kirjoitetaan latinalaisin aakkosin.
Fonologia > Konsonantit

|  | Bilabiaali | Dentaali | Alveolaari | Palataali | Velaari | Glottaali |
| --- | --- | --- | --- | --- | --- | --- |
| Nasaali | m | n |  |  | ŋ |  |
| Klusiili | p | b | t | d |  |  | k | g | ʔ |
| Frikatiivi |  |  | s |  |  | h |
| Lateraali |  |  | l |  |  |  |
| Tremulantti |  |  | r |  |  |  |
| Approksimantti | w |  |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | ɯ | u |
| Puolisuppea |  |  | o |
| Puoliavoin | ɛ |  |  |
| Avoin |  | a |  |
Lähde:
Kermit Cintron

| Kermit Cintron |
| --- | --- |

Henkilötiedot
Koko nimi:  Kermit Cintron
Syntynyt: 22. lokakuuta 1979 Carolina
Kansalaisuus:  Puerto Rico
Nyrkkeilijä
Lempinimi:  The Killer
Pituus:  180  cm
Painoluokka:  välisarja
Kätisyys:  oikeakätinen
Ammattilaistilastot
Ottelut:  32
Voitot:  30
– tyrmäysvoitot:  27
Tappiot:  2
Ratkaisemattomat:  0
Kermit Cintron (s. 22. lokakuuta 1979 Carolina, Puerto Rico) on puertoricolainen nyrkkeilijä ja IBF-ammattilaisliiton välisarjan entinen maailmanmestari.